Song Kang, Lee Si Young & Lee Do Hyun Cuba Untuk Bertahan Dalam Foto Terbaru “Sweet Home”
Netflix telah mendedahkan gambar-gambar terbaru siri psikologi thriller Sweet Home yang memaparkan para watak cuba bertahan dalam suasana yang cukup teruk. Anda boleh saksikan gambar-gambar tersebut dibawah. Sweet Home berdasarkan dari siri webtoon popular berjudul sama. Ia mengisahkan seorang pelajar sekolah menengah yang terpaksa meninggalkan rumahnya selepas tragedi menimpa keluarganya, hanya untuk menghadapi sesuatu yang lebih menakutkan, di mana raksasa berusaha menghapuskan umat manusia. Kini dia mesti berjuang bersama segelintir manusia untuk mencuba dan menyelamatkan dunia sebelum terlambat. Dibarisi pelakon seperti Song Kang, Lee Jin Wook, Lee Si Young, Lee Do Hyun dan Park Gyu Young, Sweet Home akan menemui penonton di platform penstriman Netflix pada 18 Disember ini.